ኢኮኖሚው ውስጥ 22 ቢሊዮን ዶላር ለማንቀሳቀስ አቅም የሚፈጥሩ ሁለት ሺህ ተቋማት ሊቋቋሙ ነው
 • በዘርፉ በቀጥታ ለ20ሺ ሰዎች የስራ ዕድል ይፈጥራልአዲስ አበባ፦ በሚቀጥሉት ሁለት
ዓመታት
ውስጥ
ዕውቀት
እና
ሃሳብ
ያላቸውን
ሰዎች
ንድፍ
ወደተግባር
እንዲቀይሩ
በማድረግ
ቴክኖሎጂ
እና
ፈጠራን
መሰረት
ያደረጉ
ሁለት
ሺ
አነስተኛ
ተቋማት
ሊያቋቋቁም
መሆኑን
የኢኖቬሽንና
ቴክኖሎጂ
ሚኒስትር
አስታወቁ።
የኢኖቬሽንና ቴክኖሎጂ
ሚኒስትር
ዴኤታ
አቶ
ጀማል
በከር
በተለይ
ለአዲስ
ዘመን
እንደገለጹት፤
በሚቀጥሉት
ሁለት
ዓመታት
ውስጥ
ሁለት
ሺ
አነስተኛ
የሳይንስና
ፈጠራ
ንግድ
እና
አገልግሎት
ተቋማትን
በማቋቋም
እና
ድጋፍ
ይደረጋል።
በስራቸውም
20 ሺ
ሰዎችን
በቀጥታ
ተጠቃሚ
ለማድረግ
ሀገራዊ
እንቅስቃሴ
በሚኒስቴሩ
ተጀምሯል።
እንደ አቶ ጀማል ገለጻ፤በተለይ በተንቀሳቃሽ ስልክ እና በኮምፒውተር በመተግበሪያዎች፣ በሮቦት እና ሌሎች ፈጠራ ስራዎች እንዲሁም በማምረቻ እና አገልግሎት ዘርፉ ውስጥ ቴክኖሎጂን ተጠቅመው ችግር ፈቺ ንግድ ለሚጀምሩ ሰዎች የገንዘብ ድጋፍም ይደረጋል። አነስተኛ የፈጠራ ተቋማትን የማቋቋሙ ስራ ኢኮኖሚ ውስጥ 22 ቢሊዮን ዶላር ለማንቀሳቀስ የሚያስችል አቅም ይፈጠራል ተብሎ ይጠበቃል። አብዛኛዎቹ ያደጉ አገራት ሳይንስና ቴክኖሎጂን መሰረት አድርገው እድገታቸውን በማስቀጠላቸው በኢትዮጵያም ተመሳሳይ አሰራሮችን እየተከተሉ ሃሳብ እና ዕውቀት ያላቸውን ወጣቶች ለመደገፍ ጥረት ይደረጋል። ከሁለት ሺ አነስተኛ የፈጠራ እና ሳይንስ ተቋማት ማቋቋም ስራ በተጨማሪ ሰፋፊ ዕቅዶች መኖራቸውን የገለጹት አቶ ጀማል፤ በዲጂታል ኢኮኖሚው ዘርፍ እና የግብርና ቴክኖሎጂ ስራዎች ላይ ጀግሞ ከ100ሺ በላይ ሰዎች በቀጥታ ተጠቃሚ እንዲሆኑ መሰረት የመጣል ስራዎች እየተከናወኑ መሆኑን ገልጸዋል። እንደ እርሳቸው በበሬ የሚታረሱ መሬቶች ላይ አነስተኛ ቴክኖሎጂን ተጠቅሞ የማረሻ ፈጠራዎች ላይ የሚሰማሩ ሙያተኞችን፣ በጤናው ዘርፍ ፈጠራ ላይ የሚገኙ እና በተለያዩ ሙያ ላይ የበኩላቸውን የሚወጡ አካላትን በገንዘብ በመደገፍ ስራቸው በመላ አገሪቷ እንዲዳረስ የማድረግ ስራ ይከናወናል። በንጹህ እና ጽዱ የኢነርጂ አማራጮች ወጣቶች እና ሴቶች እንዲሰማሩ በማድረግ ሃሳባቸውን ወደስራ የሚቀይሩበት ድጋፍ ይደረጋል። ለስራው መሰረት ለመጣል የህግ፣ ቴክኖሎጂ የማመቻቸት እና የገንዘብ አማራጮችን የማስፋት ስራው በ2012 ይከናወናል። እንደ ሚኒስትር ዴኤታ አቶ ጀማል ከሆነ፤ በመላው ዓለም ችግር ፈቺ እና ጠቃሚ የሆኑ ሳይንስና ቴክኖሎጂዎችን የሚያመጡ ሰዎች ከመንግስት ተቋማት ጋር በመጣመር ወደተግባር እንዲቀይሩት ይደረጋል። በዚህም እንደ አሜሪካ እስራኤል ደቡብ ኮሪያ እና የተለያዩ አገራት ተጠቃሚ የሆኑባቸው የሳይንስ ግብርና እና ቴክኖሎጂ ዘርፎችን መመልከት ይቻላል። በኢትዮጵያም የሳይንስና ቴክኖሎጂ ፈጠራ ሃሳብ እና ፕሮጀክት ያላቸውን ሰዎች በማገዝ ወደ ተግባር እንዲቀይሩት በመንግስት በኩል ድጋፍ ይደረጋል። ለዚህም እንዲረዳ በ24 ዘርፎች የቴክኖሎጂ ፍኖተካርታ ተዘጋጅቷል። ከደቡብ ኮሪያ፣ እስራኤል ሌሎች አገራትም ልምዶች በመቀመራቸው ለኢትዮጵያ በሚሆን መልኩ ተጣጥመው በቴክኖሎጂው ዘርፍ ያለውን የስራዕድል ፈጠራ ለማሳደግ ይሰራባቸዋል።አዲስ ዘመን መስከረም 3/2012ጌትነት ተስፋማርያም 